hotchpotch/miracl-hf-unified huggingface dataset:
उदयपुरवाटी विधानसभा क्षेत्र (राजस्थान)
उदयपुरवाटी विधानसभा क्षेत्र राजस्थान में झुंझुनू जिले में स्थित विधान सभा क्षेत्र है इसका पहले चुनाव के बाद नाम बदलकर गुढ़ा विधानसभा सीट कर दिया गया था जिसे 1998 में पुनः परिवर्तित किया गया। यह क्षेत्र झुंझुनू लोक सभा निर्वाचन क्षेत्र के अन्तरगत आता है। उदयपुरवाटी में सर्वप्रथम 1952 चुनाव हुए। यहाँ प्रथम विधानसभा चुनाव में एक भी मत रद्द नहीं हुआ। वर्ष !! चुने गये विधायक का नाम !! पार्टी संबद्धता
1952 || देवी सिंह || राम राज्य परिषद 1957 || शिवनाथ सिंह || भारतीय राष्ट्रीय कांग्रेस 1962 || जीवराज सिंह || स्वतंत्र पार्टी 1967 || शिवनाथ सिंह || भारतीय राष्ट्रीय कांग्रेस 1972 || रामेश्वर लाल || निर्दलीय
1977 || इन्द्र सिंह || जनता पार्टी 1980 || वीरेन्द्र प्रताप || जनता पार्टी 1985 || भोलाराम || भारतीय राष्ट्रीय कांग्रेस 1990 || मदनलाल || भारतीय जनता पार्टी 1993 || शिवनाथ सिंह || भारतीय राष्ट्रीय कांग्रेस 1998 || शिवनाथ सिंह || भारतीय राष्ट्रीय कांग्रेस 2003 || रणवीर सिंह गुढ़ा || लोक जनशक्ति पार्टी 2008 || राजेन्द्र सिंह || बहुजन समाज पार्टी 2013 || शुभकरण || भारतीय जनता पार्टी 2018 || राजेंद्र सिंह गुढा || बहुजन समाज पार्टी
तारानगर विधानसभा क्षेत्र (राजस्थान)
तारानगर विधानसभा क्षेत्र राजस्थान में चूरू जिले में स्थित विधान सभा क्षेत्र है। यह क्षेत्र चूरू लोक सभा निर्वाचन क्षेत्र के अन्तरगत आता है। यह क्षेत्र 1977 में अस्तित्व में आया। इससे पहले यह चूरू और सरदारशहर में बंटा हुआ था। यहाँ से चुने गये विधायक चन्दनलाल बैद राज्य सरकार में मंत्री रहे।
सूरजगढ़ विधानसभा क्षेत्र (राजस्थान)
सूरजगढ़ विधानसभा क्षेत्र राजस्थान में झुंझुनू जिले में स्थित विधान सभा क्षेत्र है। यह क्षेत्र झुंझुनू लोक सभा निर्वाचन क्षेत्र के अन्तरगत आता है। सूरजगढ़ में सर्वप्रथम 1962 चुनाव हुए।
सादुलपुर विधानसभा क्षेत्र (राजस्थान)
सादुलपुर विधानसभा क्षेत्र राजस्थान में चूरू जिले में स्थित विधान सभा क्षेत्र है। यह क्षेत्र चूरू लोक सभा निर्वाचन क्षेत्र के अन्तरगत आता है। यह क्षेत्र 1962 में अस्तित्व में आया यहाँ से चुने गये विधायक जय नारायण पूनियां राज्य सरकार में मंत्री रहे। तथा इंद्र सिंह पूनियां राज्य सरकार में संसदीय सचिव रहे हैं ! 2018 ।। डॉ कृष्णा पूनिया ।। कांग्रेस
१९७३ यूईएफए कप फाइनल
१९७३ यूईएफए कप फाइनल एक फुटबॉल मैच था जो इंग्लैंड के लिवरपूल और पश्चिम जर्मनी के बोरशिया मौनचेंगलाडबाख के बीच दो चरण मे खेला गया था। पहला चरण 10 मई 1973 को लिवरपूल के घरेलू स्टेडियम में खेला गया था, जो लिवरपूल ने 3-0 से जीता था और दूसरे चरण बोरशिया मौनचेंगलाडबाख के घरेलू मैदान पर 23 मई 1973 पर खेला गया था, जो मौनचेंगलाडबाख ने 2-0 से जीता था।
इस परिणाम के साथ लिवरपूल कुल स्कोर 3-2 पर १९७३ का यूईएफए कप फाइनल जीता। और यह लिवरपूल की पहली यूरोपीय ट्रॉफी थी।
वल्लभनगर विधानसभा क्षेत्र (राजस्थान)
वल्लभनगर विधानसभा क्षेत्र राजस्थान में उदयपुर जिले में स्थित विधान सभा क्षेत्र है। यह क्षेत्र उदयपुर लोक सभा निर्वाचन क्षेत्र के अन्तरगत आता है। वल्लभनगर में सर्वप्रथम 1952 चुनाव हुए।
उदयपुर ग्रामीण विधानसभा क्षेत्र (राजस्थान)
उदयपुर ग्रामीण विधानसभा क्षेत्र राजस्थान में उदयपुर जिले में स्थित विधान सभा क्षेत्र है। यह क्षेत्र उदयपुर लोक सभा निर्वाचन क्षेत्र के अन्तरगत आता है। इस विधानसभा क्षेत्र में जनजाति बहुल समाज रहता है। उदयपुर ग्रामीण में सर्वप्रथम 1977 चुनाव हुए।
उदयपुर विधानसभा क्षेत्र (राजस्थान)
उदयपुर विधानसभा क्षेत्र अथवाउदयपुर नगर विधानसभा क्षेत्र राजस्थान में उदयपुर जिले में स्थित विधान सभा क्षेत्र है। यह क्षेत्र उदयपुर लोक सभा निर्वाचन क्षेत्र के अन्तरगत आता है। उदयपुर में सर्वप्रथम 1952 में चुनाव हुए।
सलूम्बर विधानसभा क्षेत्र (राजस्थान)
सलूम्बर विधानसभा क्षेत्र राजस्थान में उदयपुर जिले में स्थित विधान सभा क्षेत्र है। यह क्षेत्र उदयपुर लोक सभा निर्वाचन क्षेत्र के अन्तरगत आता है। सलूम्बर में सर्वप्रथम 1952 चुनाव हुए।
मावली विधानसभा क्षेत्र (राजस्थान)
मावली विधानसभा क्षेत्र राजस्थान में उदयपुर जिले में स्थित विधान सभा क्षेत्र है। यह क्षेत्र चित्तोङगढ लोक सभा निर्वाचन क्षेत्र के अन्तर्गत आता है।
मावली में सर्वप्रथम 1957 चुनाव हुए।
बीना काक
बीना काक (जन्म १५ फ़रवरी १९५४) भारतीय राजनीतिज्ञा एवं बॉलीवुड अभिनेत्री हैं। काक ने १९७८ में उदयपुर के महाविद्यालय से गृह विज्ञान में स्नातक की शिक्षा प्राप्त की। उन्होंने बरोडा विश्वविद्यालय, गुजरात से स्नातकोत्तर की शिक्षा पूर्ण की। उनकी बहन, कमला भासिन लेखिका एवं महिला अधिकार कार्यकर्ता हैं। उनकी बेटी अमृता काक पार्श्व गायिका हैं। काक राजस्थान विधान सभा में सुमेरपुर विधानसभा क्षेत्र से चार बार विधायक रह चुकी हैं। वो राजस्थान सरकार में पर्यटन एवं सांस्कृतिक मामलों के राज्य मंत्री भी रह चुकी हैं।
काक २०१३ के राजस्थान विधानसभा चुनाव में भाजपा उम्मीदवार से ४२६४३ मतों से पराजित हुई।
अमृता काक
अमृता काक भारतीय पार्श्व गायिका हैं। वो राजनीतिज्ञा बीना काक की पुत्री हैं।
माया देवी मंदिर, लुंबिनी
माया देवी मंदिर प्राचीन बुद्ध मंदिर है जो कि लुंबिनी, नेपाल, के युनेस्को विश्व धरोहर स्थल में स्थित है। यह पारंपरिक तौर पर गौतम बुद्ध का जन्मस्थान माने जाने वाले लुंबिनी का मुख्य मंदिर है। यह पवित्र कुंड पुष्करणी और पवित्र बगीचे के निकटस्थ है। इस स्थल से प्राप्त हुए सबसे पुराने पुरातात्त्विक अवशेष ईसा पूर्व तीसरी शताब्दी की अशोक द्वारा निर्मित ईंट की इमारत थीं, परन्तु 2013 में ईसा पूर्व छठी शताब्दी के लकड़ी से बने मंदिर की ख़ोज हुई।
अंतरराष्ट्रीय पुरातत्वविदों के एक दल ने नवम्बर 2013 में माया देवी मंदिर के अंदर खुदाई शुरू की। इस उत्खनन का नेतृत्वकर्ता यूनाईटेड किंगडम के डरहम विविद्यालय के रोबिन कॉनिंगहम और पशुपति क्षेत्र विकास न्यास के कोष प्रसाद आचार्य ने किया। कॉनिंगहम के अनुसार "बुद्ध के जीवन से जुड़ी यह पहली पुरातात्विक वस्तु है"।
यूनिवर्सिटी कॉलेज लंदन में दक्षिण एशियाई पुरातत्व की प्राध्यापक जूलिया शॉ ने चेताया था कि यह ख़ोजा गया मंदिर बुद्ध के समय से पूर्व की जाने वृक्ष पूजा का भी प्रतिनिधित्व कर सकता है व इसमें और अनुसंधान की जरूरत है।
दक्षिण एशियाई भोजन में प्रयुक्त पादप
दक्षिण एशिया और विशेषतः भारतीय, भोजन अधिकांशतः शाकमय होता है जिसमें विभिन्न प्रकार के फल, सब्जियाँ, अन्न, तथा मसाले होते हैं।
इस लेख में दणिण एशिया के देशों के भोजन में प्रयुक्त पौधों के नाम विभिन्न भाषाओं में दिए गये हैं।
बँधुआ मज़दूर
वह व्यक्ति जो लिए हुए ऋण को चुकाने के बदले ऋणदाता के लिए श्रम करता है या सेवाएँ देता है, बँधुआ मजदूर (Debt bondage या bonded labor) कहलाता है। इन्हें 'अनुबद्ध श्रमिक' या 'बंधक मज़दूर' भी कहते हैं। कभी-कभी बंधुआ मजदूरी एक पीढी से दूसरी पीढ़ी तक चलती रहती है।
प्राचीन यूनान में बंधुआ मजदूरी बहुत प्रचलित थी। वर्तमान समय में अनुबद्ध श्रम सबसे अधिक दक्षिण एशिया होता है। बंधुआ मजदूरी को समाप्त करने के उद्देश्य से भारत में सन् 1976 में कानून बनाकर इसे अवैध घोषित किया गया।
नीलम कपूर
नीलम कपूर भारत सरकार की पत्र सूचना कार्यालय की प्रमुख तथा मुख्य प्रवक्ता हैं। वे भारतीय सूचना सेवा की 1982 बैच की अधिकारी हैं, जिन्होने सूचना एवं प्रसारण मंत्रालय, भारत सरकार की विभिन्न मीडिया इकाइयों में विभिन्न पदों जैसे केंद्रीय फिल्म समारोह निदेशालय के निदेशक; समाचार पत्रों के पंजीयक व डी॰ ए॰ वी॰ पी॰ की महानिदेशक आदि के लंबे कैरियर में वित्त, सूचना एवं प्रसारण मंत्रालयों के लिए प्रचार संभाला है और कार्य किया है महानिदेशक, भारतीय खेल प्रधिकरन नियुक्त किया गया. 2010 दिल्लि ृड़श्त्रमन्दल खेलों की मीडिया आंपरेशन की हेड रहीं. पत्र सूचना कार्यालय भारत सरकार की विज्ञप्ति, उनके आधिकारिक वेबसाईट पर
एम॰ फातिमा बीबी
न्यायमूर्ति फातिमा बीबी (जन्म: 30 अप्रैल 1927) सर्वोच्च न्यायालय की पूर्व न्यायाधीश हैं। वे वर्ष 1989 में इस पद पर नियुक्त होने वाली पहली भारतीय महिला हैं। उन्हें 3 अक्टूबर 1993 को राष्ट्रीय मानवाधिकार आयोग (भारत) की सदस्य बनाया गया। उनका पूरा नाम मीरा साहिब फातिमा बीबी है। वे तमिलनाडू की पूर्व राज्यपाल भी रह चुकी हैं।
न्यायमूर्ति मीरा साहिब फातिमा बीबी का जन्म केरल के पथानामथिट्टा में हुआ था। उनके पिता का नाम मीरा साहिब और माँ का नाम खदीजा बीबी है। उनकी विद्यालयी शिक्षा कैथीलोकेट हाई स्कूल, पथानामथिट्टा से हुई। उन्होने यूनिवर्सिटी कॉलेज, त्रिवेंद्रम से स्नातक और लॉ कॉलेज, त्रिवेंद्रम से एल एल बी किया। 14 नवम्बर 1950 को वे अधिवक्ता के रूप में पंजीकृत हुयी, मई, 1958 में केरल अधीनस्थ न्यायिक सेवा में मुंसिफ़ के रूप में नियुक्त हुयी, 1968 में वे अधीनस्थ न्यायाधीश के रूप में पदोन्नत हुयी। 1972 में मुख्य न्यायिक मजिस्ट्रेट, 1974 में जिला एवं सत्र न्यायाधीश, 1980 में आयकर अपीलीय ट्रिब्यूनल की न्यायिक सदस्य और 8 अप्रैल 1983 को उन्हें उच्च न्यायालय में एक न्यायाधीश के रूप में नियुक्त किया गया। 06 अक्टूबर 1989 को वे सर्वोच्च न्यायालय की न्यायाधीश नियुक्त हुई। जहां से 24 अप्रैल 1992 को वे सेवा निवृत हुई।
शतक (क्रिकेट)
क्रिकेट के खेल में जब एक ही पारी में कोई बल्लेबाज १०० अथवा इससे अधिक रन बना लेता है तो उसे शतक कहते है। यह शब्द "शतकीय साझेदारी" के रूप में भी काम में लिया जाता है जब दो बल्लेबाज साथ-साथ बल्लेबाजी करते हुये टीम के कुल स्कोर में १०० रनों की बढोतरी करते हैं।
रंजना देसाई
न्यायमूर्ति रंजना प्रकाश देसाई (जन्म: 30 अक्टूबर 1949) सुप्रीम कोर्ट की न्यायाधीश हैं। 13 सितंबर 2011 को वे इस पद पर नियुक्त हुई हैं।
श्रीमती देसाई का जन्म 30 अक्टूबर 1949 को हुआ था। वे 1970 में एल्फिंस्टन कॉलेज मुंबई से कला में स्नातक और 1973 में गवर्नमेंट लॉ कॉलेज, मुंबई से कानून में स्नातक की परीक्षा उत्तीर्ण की। वे 30 जुलाई 1973 को कानूनी पेशे में शामिल हो गयी। 1979 में उन्हें सरकारी अधिवक्ता के रूप में नियुक्त किया गया। 1986 में निवारक नजरबंदी के मामलों के लिए विशेष लोक अभियोजक के रूप में उनकी नियुक्ति हुई। वे 1 नवम्बर 1995 को सरकारी अधिवक्ता, अपीलीय साइड, मुंबई उच्च न्यायालय के पद पर नियुक्त हुई और 15 अप्रैल 1996 को उन्हें मुंबई उच्च न्यायालय का न्यायाधीश बनाया गया। 13 सितंबर 2011 को उनकी नियुक्ति सुप्रीम कोर्ट की न्यायाधीश के रूप में हुई।
ज्ञान सुधा मिश्रा
न्यायमूर्ति ज्ञान सुधा मिश्रा (जन्म: 28 अप्रैल 1949) सुप्रीम कोर्ट में न्यायाधीश हैं। वे झारखण्ड उच्च न्यायालय की पहली महिला मुख्य न्यायाधीश रह चुकी हैं। उनके पिता न्यायमूर्ति सतीश चन्द्र मिश्र पटना उच्च न्यायालय के एक पूर्व मुख्य न्यायाधीश थे। वे 16 मार्च 1994 को पटना उच्च न्यायालय की न्यायाधीश नियुक्त हुई। उन्होने झारखंड उच्च न्यायालय में 13 जुलाई 2008 को मुख्य न्यायाधीश के रूप में योगदान दिया। इसके बाद इनका तबादला राजस्थान उच्च न्यायालय कर दिया गया। इन्होंने राजस्थान उच्च न्यायालय में 14 वर्षों तक न्यायाधीश के रूप में काम किया। 30 अप्रैल 2010 को 4 वर्षों के लिए सुप्रीम कोर्ट की न्यायाधीश के रूप में इनकी नियुक्ति हुई।
एक न्यायमूर्ति के रूप में ये समय की पाबंदी को महत्त्व देने के लिए मशहूर है।
१९७४ यूईएफए कप फाइनल
१९७४ यूईएफए कप फाइनल एक फुटबॉल मैच था जो इंग्लैंड के टॉटनहम हॉटस्पर और नीदरलैंड के फेनूर्ड के बीच दो चरण मे खेला गया था। फेनूर्ड समग्र पर 4-2 की जीत के बाद कप जीता। टोटेनहम के समर्थक फेनूर्ड की जीत के बाद, रॉटरडैम शहर में दूसरे चरण के बाद दंगे शुरू कर दिये।
सुन्दर लाल
सर सुन्दर लाल (21 मई 1857 - 13 फ़रवरी 1918) भारत के न्यायविद तथा शिक्षाशास्त्री थे। वे इलाहाबाद विश्वविद्यालय के प्रथम भारतीय कुलपति तथा बनारस हिन्दू विश्वविद्यालय के प्रथम कुलपति थे। हिन्दी शब्दसागर के निर्माण के निर्माण के लिए १००० रूपए की सहयोग राशि सबसे पहले सर सुन्दरलाल ने ही प्रदान की थी।
सुजाता मनोहर
न्यायमूर्ति सुजाता वसंत मनोहर (जन्म: 28 अगस्त 1934) सुप्रीम कोर्ट की न्यायाधीश और राष्ट्रीय मानवाधिकार आयोग (भारत) की सदस्य रह चुकी है।
28 अगस्त 1934 में जन्मी सुजाता मनोहर एक मजबूत कानूनी पृष्ठभूमि वाले परिवार में पैदा हुईं। उनके पिता गुजरात उच्च न्यायालय के मुख्य न्यायाधीश रह चुके हैं। उनकी प्रारंभिक शिक्षा मुंबई में हुई। तत्पश्चात एल्फिंस्टन कॉलेज, मुंबई से स्नातक करने के बाद लेडी मार्गरेट हॉल, ऑक्सफोर्ड, ब्रिटेन चली गईं जहां उन्होने दर्शन शास्त्र, राजनीति शस्त्र और अर्थशास्त्र की पढ़ाई की। 14 फ़रवरी 1958 को उन्होने अधिवक्ता की पढ़ाई हेतु दाखिला लिया। 1970-71 के दौरान उन्हें सहायक सरकारी अधिवक्ता, सिटी सिविल कोर्ट, बॉम्बे में नियुक्त किया गया। 23 जनवरी 1978 से वे मुंबई उच्च न्यायालय का अतिरिक्त न्यायाधीश नियुक्त किया गया। 28 नवम्बर 1978 को उन्हें स्थायी न्यायाधीश के रूप में नियुक्त किया गया। 15 जनवरी 1994 में वे मुंबई उच्च न्यायालय की मुख्य न्यायाधीश बनीं। 21 अप्रैल 1994 में उन्हें केरल उच्च न्यायालय के मुख्य न्यायाधीश के रूप में स्थानांतरित किया गया। 8 नवम्बर 1994 को वे सुप्रीम कोर्ट की न्यायाधीश बनीं और 27 अगस्त 1999 को इस पद से सेवानिवृत हुई।
जयेन्द्र सरस्वती
जयेन्द्र सरस्वती (जन्म: सुब्रहमण्यम महादेव १८ जुलाई १९३५) दक्षिण भारत के तमिलनाडु राज्य के काँचीपुरम नगर में स्थित कांची कामकोटि पीठ के ६९वें शंकराचार्य थे। उन्हें वेदों के ज्ञाता माना जाता है, और जून २००३ में उन्हें काँची पीठ के शंकराचार्य के पद पर आसीन हुए पचास वर्ष हो गए थे। सन् १९८३ में उन्होंने शंकर विजयेन्द्र सरस्वती को अपना उत्तराधिकारी घोषित किया था। २८ फरवरी २०१८ को उनका देहान्त हो गया।
श्रम कानून
श्रम सन्नियमन या श्रम कानून (Labour law या employment law) किसी राज्य द्वारा निर्मित उन कानूनों को कहते हैं जो श्रमिक (कार्मिकों), रोजगारप्रदाताओं, ट्रेड यूनियनों तथा सरकार के बीच सम्बन्धों को पारिभाषित करतीं हैं।
औद्योगिक सन्नियम का आशय उस विधान से है जो औद्योगिक संस्थानों, उनमें कार्यरत श्रमिकों एवं उद्योगपतियों पर लागू होता है। इसे हम दो भागों में बांट सकते हैं।उद्योग तथा श्रम सम्बन्धी विधान में से वे सब अधिनियम आते हैं जो कारखाने तथा श्रमिकों के काम की दशाओं का नियमन (रेगुलेशन) करते हैं तथा कारखानों के मालिकों और श्रमिकों के दायित्व का उल्लेख करते हैं। कारखाना अधिनियम, 1948, औद्योगिक संघर्ष अधिनियम, 1947, भारतीय श्रम संघ अधिनियम, 1926, भृति-भुगतान अधिनियम, 1936, श्रमजीवी क्षतिपूर्ति अधिनियम, 1923 इत्यादि उद्योग तथा श्रम सम्बन्धी विधान की श्रेणी में आते हैं।
सामाजिक सुरक्षा सम्बन्धी विधान के अन्तर्गत वे समस्त अधिनियम आते हैं जो श्रमिकों के लिए विभिन्न सामाजिक लाभों- बीमारी, प्रसूति, रोजगार सम्बन्धी आघात, प्रॉविडेण्ट फण्ड, न्यूनतम मजदूरी इत्यादि-की व्यवस्था करते हैं। इस श्रेणी में कर्मचारी राज्य बीमा अधिनियम, 1948, कर्मचारी प्रॉविडेण्ट फण्ड अधिनियम, 1952, न्यूनतम भृत्ति अधिनियम, 1948, कोयला, खान श्रमिक कल्याण कोष अधिनियम, 1947, भारतीय गोदी श्रमिक अधिनियम, 1934, खदान अधिनियम, 1952 तथा मातृत्व लाभ अधिनियम, 1961 इत्यादि प्रमुख हैं। भारत में वर्तमान में 128 श्रम तथा औद्योगिक विधान लागू हैं।
वास्तव में श्रम विधान सामाजिक विधान का ही एक अंग है। श्रमिक समाज के विशिष्ट समूह होते हैं। इस कारण श्रमिकों के लिये बनाये गये विधान, सामाजिक विधान की एक अलग श्रेणी में आते हैं। औद्योगगीकरण के प्रसार, मजदूरी अर्जकों के स्थायी वर्ग में वृद्धि, विभिन्न देशों के आर्थिक एवं सामाजिक जीवन में श्रमिकों के बढ़ते हुये महत्व तथा उनकी प्रस्थिति में सुधार, श्रम संघों के विकास, श्रमिकों में अपने अधिकारों के प्रति जागरूकता, संघों श्रमिकों के बीच शिक्षा के प्रसार, प्रबन्धकों और नियोजकों के परमाधिकारों में ह्रास तथा कई अन्य कारणों से श्रम विधान की व्यापकता बढ़ती गई है। श्रम विधानों की व्यापकता और उनके बढ़ते हुये महत्व को ध्यान में रखते हुये उन्हें एक अलग श्रेणी में रखना उपयुक्त समझा जाता है।
सिद्धान्तः श्रम विधान में व्यक्तियों या उनके समूहों को श्रमिक या उनके समूह के रूप में देखा जाता है।आधुनिक श्रम विधान के कुछ महत्वपूर्ण विषय है - मजदूरी की मात्रा, मजदूरी का भुगतान, मजदूरी से कटौतियां, कार्य के घंटे, विश्राम अंतराल, साप्ताहिक अवकाश, सवेतन छुट्टी, कार्य की भौतिक दशायें, श्रम संघ, सामूहिक सौदेबाजी, हड़ताल, स्थायी आदेश, नियोजन की शर्ते, बोनस, कर्मकार क्षतिपूर्ति, प्रसूति हितलाभ एवं कल्याण निधि आदि है। अखिलेश पाण्डेय केंद्रीय विश्वविद्यालय इलाहाबाद। Sachai ke liye Fight karo
श्रम विधान के अग्रलिखित उद्देश्य है -
भारतीय श्रम कानून
भारतीय श्रम कानून से आशय भारत के उन कानूनों से है जो भारत में श्रम एवं रोजगार का नियमन करतीं हैं। भारत में पचास से भी अधिक राष्ट्रीय श्रम कानून तथा बहुत से राज्यनिर्मित श्रम कानून हैं।
१९७५ यूईएफए कप फाइनल
१९७५ यू॰ई॰एफ॰ए॰ कप फाइनल एक फुटबॉल मैच था जो नीदरलैंड के त्वेन्ते और पश्चिम जर्मनी के बोरशिया मौनचेंगलाडबाख के बीच दो चरणों में खेला गया था। बोरशिया मौनचेंगलाडबाख समग्र पर 5-1 की जीत के बाद कप जीता।
पाँच जोड़ बाँसुरी
भारतीय ज्ञानपीठ प्रकाशन से सन् १९६९ ई० में प्रकाशित पाँच जोड़ बाँसुरी हिन्दी नवगीत के प्रारम्भिक नवगीत संकलन में से एक है। इस संकलन में ४० रचनाकारों के रचनाएँ प्रकाशित की गई हैं। इस संकलन के सम्पादक चन्द्रदेव सिंह हैं।
एफसी त्वेन्ते
फुटबॉल क्लब त्वेन्ते () एंसकेडे के शहर से एक डच पेशेवर फुटबॉल क्लब है, वे वर्तमान में एरेदिविसिए में खेल रहे हैं। क्लब, दो स्थानीय क्लबों "स्पोर्ट्स क्लब एनस्किडे" और "एनस्किडे बॉयज़" के विलय के द्वारा 1965 में बनाया गया था। क्लब हाल ही में 2010 में अपना पहला लीग खिताब जीता है। त्वेन्ते की घरेलू वर्दी का रंग लाल है, जिसकी वजह से टीम का उपनाम लाल है।
सुमेरपुर विधानसभा क्षेत्र (राजस्थान)
सुमेरपुर विधानसभा क्षेत्र राजस्थान के पाली जिले के छः विधानसभा निर्वाचन क्षेत्रों में से एक है। यह विधानसभा क्षेत्र पाली लोक सभा निर्वाचन क्षेत्र के अंतर्गत आता है। यहाँ के वर्तमान विधायक (विधान सभा सदस्य) जोराराम कुमावत हैं ।
इस विधानसभा क्षेत्र का अस्तित्व १९६२ से है।
एयर इंडिया उड़ान 101
एयर इंडिया उड़ान 101 () बॉम्बे से लंदन के लिए निर्धारित एयर इंडिया की यात्री उड़ान थी जो दुर्घटनावश 24 जनवरी 1966 को फ़्रांस में मोंट ब्लाँक पहाड़ से टकरा गई थी। दुर्घटना में कर्मीदल के 11 सदस्यों के साथ-साथ सभी 106 यात्रियों की मृत्यु हो गई थी। इसी विमान दुर्घटना में भारतीय परमाणु वैज्ञानिक होमी जहांगीर भाभा की मृत्यु हुई थी।
एयर इंडिया फ़्लाइट 101 बॉम्बे (अब मुम्बई) से लंदन के लिए निर्धारित यात्री उड़ान थी और दुर्घटना वाले दिन बोईंग 707 द्वारा संचालित की जा रही थी। इसका पंजीकरण वी॰टी॰-डी॰एम॰एन॰ (VT-DMN) और नाम कंचनजंगा था। बॉम्बे से उड़ान भरने के पश्चात यह अपने दो निर्धारित ठहरावों, दिल्ली और बेरूत, में रुकने के बाद जिनेवा की तरफ़ जा रही थी। जहाज के पायलट को ऐसा लगा कि वह मोंट ब्लाँक को पार कर चुका है और इसी गलतफ़हमी में उसने जहाज की ऊँचाई कम करनी शुरू कर दी और मोंट ब्लाँक से विमान की टक्कर हो गई। विमान विध्वंस हो गया और सभी 106 यात्रियों और 11 चालक दल के सदस्यों की दुर्घटना में मृत्यु हो गई। यात्रियों में भारतीय वैज्ञानिक और परमाणु ऊर्जा आयोग के अध्यक्ष होमी जहांगीर भाभा भी शामिल थे, जिनका निधन इसी दुर्घटना में हुआ था।
दुर्घटना की जाँच में गठित कमीशन ने पाया कि विमान के पायलट की गलती के कारण यह दुर्घटना हुई। उसने मोंट ब्लाँक से अपनी दूरी का गलत आकलन लगाया और रडार नियंत्रक को यह सूचना दी। नियंत्रक ने विमान की पहाड़ से सही दूरी माप कर के पायलट को सूचित किया। पायलट ने सूचित की गई जानकारी को ग़लत समझा और अनुमान लगाया कि वह मोंट ब्लाँक चोटी को पीछे छोड़ चुका है और उसने विमान की ऊँचाई कम करनी शुरू कर दी व विमान की चोटी से सीधी टक्कर हुई।
बैरेटा (छोटी पिस्तौल)
बैरेटा (छोटी पिस्तौल) मूल रूप से यूएसए में बनी 20 कैलिबर की सबसे छोटी पिस्तौल थी जिसका अमेरिका के मेरीलैण्ड राज्य (उपनिवेश) के ऐकोकीक शहर में सन् 1985 तक उत्पादन हुआ। क्योंकि 1984 से इटली की बैरेटा कम्पनी ने इसके उन्नत मॉडल बैरेटा 21 A बॉबकैट (अं: Beretta 21 A Bobcat) के नाम से उत्पादन शुरू कर दिया था इसलिये अमरीका की यह सबसे छोटी पिस्तौल अब दुर्लभ शस्त्र की श्रेणी में आ गयी।
आसानी से मनुष्य की हथेली में आ जाने वाली यह पिस्तौल जेब में भी आराम से रखी जा सकती थी। नाथूराम गोडसे ने इसी मॉडल की पिस्तौल से महात्मा गान्धी की हत्या की थी।
मुकदमे के दौरान न्यायालय में नाथूराम गोडसे द्वारा दिये गये बयान के अनुसार इस प्रकार की पिस्तौल उसने नई दिल्ली में एक शरणार्थी से खरीदी थी।
वैसे तो अमूमन आजकल सभी पिस्तौलों की नली फिक्स न होकर एक अलग चैम्बर में आगे-पीछे की ओर को खिसकती हैं। और ऐसा कारतूस के फटने से उत्पन्न गैस के अत्यधिक दवाब के कारण होता है। परन्तु सभी पिस्तौलों की लीक से हटकर इसकी नाल या बैरेल आगे की तरफ से रिवॉल्वर की भाँति स्टील की एक कील में पिरोयी हुई होती है। नाल के ऊपर उठते ही इसका एक-एक कारतूस दगने के बाद उसका पीतल वाला खोखा अपने आप बाहर आ जाता है और ऊपर की उछल जाता है। फायर हो जाने के बाद नाल पुन: अपनी पूर्व स्थिति में आ जाती है। इसके साथ ही इसके नीचे लगी मैगज़ीन में से दूसरा भरा हुआ कारतूस फायर करने हेतु नाली में अपने आप चला जाता है।
इस प्रकार एक के बाद एक लगातार आठ फायर इस पिस्तौल से किये जा सकते हैं। इसके अलावा इसमें फायर करते समय झटका बिल्कुल नहीं लगता और निशाना ठीक बैठता है। परन्तु इसे चलाते समय निशानेबाज को अपना सिर बचाकर रखना होता है अन्यथा पीतल का खोखा चोट पहुँचा सकता है। इसीलिए इसकी नाल पर स्पष्ठ चेतावनी लिखी होती है-"पिस्तौल चलाने से पूर्व इसकी प्रयोग विधि समझ लें।"
परन्तु अब इस पिस्तौल के समुन्नत मॉडल इटली और अमरीका दोनों देशों में बनाये जाने लगे हैं। पॉकेट पिस्टल के रूप में इसकी लोकप्रियता असन्दिग्ध है।
एरॉन श्वार्ट्ज
एरॉन श्वार्ट्ज (जनम 8 नवम्बर 1986, मृत्यु 11 जनवरी 2013) एक प्रसिद्ध कंप्यूटर प्रोग्रामर थे जिन्हें ऑटोमेटिक न्यूज फीड्स (जिसका एक रूप पॉडकास्ट भी है) के अविष्कार के लिए जाना जाता है। वे सोशल न्यूज वेबसाइट रेडिट के संस्थापक भी थे। 11 जनवरी 2013 में मात्र 26 साल की उम्र में इनकी मृत्यु हुई।
वे इंटरनेट व सूचना को मुफ्त उपलब्ध कराने के पक्षधर थे। इन्हीं प्रयासों में वे कई बार कानून की रेखा भी लाँघ गए जिससे अमेरिकी सरकार ने उन्हें डेटा चोरी और हैकिंग के मामले में आरोपी भी बनाया।  एरॉन का जनम 8 नवम्बर 1986 को शिकागो में हुआ। इनके पिता के अनुसार उसने 10 साल से भी कम उम्र में अपना पहला कंप्यूटर प्रोग्राम बनाया था जो कि सूडोकू नाम पहेली को हल करने के लिए था।
उन्होंने 13 साल की उ म्र में लोगों की मदद से तैयार होने वाला ऑनलाइन इंसाइक्लोपीडिया भी तैयार किया, जो बाद में 'विकिपीडिया' की प्रेरणा बना।
17 की उम्र में श्वार्ट्ज स्टैनफोर्ड यूनिवसिर्टी पहुंचे। जहाँ उन्होंने सोशल न्यूज वेबसाइट रेडिट की नींव डाली।
श्वार्ट्ज के पिता का कहना है कि श्वार्ट्ज का बचपन से मानना था कि जिस डिजीटल इन्फॉर्मेशन में कोई लागत न हो, उसे मुफ्त ही उपलब्ध होना चाहिए। उनका यह भी कहना है कि श्वार्ट्ज ने कभी पाइरेसी का समर्थन नहीं किया।
यूनिवसिर्टी में पढ़ाई के दौरान उन्होंने अमेरिकी सरकार के स्टॉप ऑनलाइन पाइरेसी ऐक्ट के खिलाफ आंदोलन भी चलाया क्योंकि इसे वे इंटरनेट की आजादी के खिलाफ मानते थे।
2008 में उनहोंने एक सरकारी वेबसाइट 'पेसर' से ट्रायल पीरियड में ही 1.8 करोड़ पेज डाउनलोड किए और उन्हें मुफ्त बांट दिया जबकि यह साईट प्रति पेज 10 सेंट चार्ज करती थी। चूंकि ट्रायल पीरियड में यह सुविधा मुफ्त उपलब्ध होती है, अतः सरकारी एजेंसियाँ इस मामले में उनके खिलाफ कुछ नहीं कर सकी।
ऐसी ही एक साईट जेक्स्टर जो पुराने अकैडमिक जरनल्स को डाउनलोड करने के लिए स्कूलों से सालाना 50 हजार डॉलर से ज्यादा वसूलती है। 2011 में श्वार्ट्ज ने मेसाच्युट्स इंस्टिट्यूट ऑफ टेक्नॉलजी के कैंपस में छात्रो के लिए उपलब्ध सुविधा के जरिए जेक्स्टर नाम की साइट से लाखों पेज डाउनलोड कर लिए जिसके लिए कैंपस पुलिस ने उन्हें गिरफ्तार कर लिया। उनकी मृत्यु के बाद अमेरिकी सरकार ने इस केस को बंद कर दिया।
राहील शरीफ
जनरल राहील शरीफ (उर्दू: راحیل شریف; जन्म १६ जून १९५६, क़्वेटा, पाकिस्तान) नवम्बर २०१३ से पाकिस्तान के १५वें सेनाध्यक्ष हैं। २९ नवम्बर २०१३ को पाकिस्तान सेना के 15वें सेना प्रमुख के रूप में उन्होंने पदभार संभाला तथा सेवानिवृत्त हो रहे जनरल अशफ़ाक़ परवेज़ कयानी का स्थान लिया। इसके पहले वे इंस्पेक्टर जनरल (ट्रेनिंग ऐंड इवोल्यूशन) के पद पर रहे हैं। उन्हें पाकिस्तान के निशान-ए-इम्तियाज़ व हिलाल-ए-इम्तियाज़ नामक सम्मानों से नवाज़ा जा चुका है। पाकिस्तानी सेनाध्यक्ष के रूप में उन्हें चार सितारा पदवी हासिल है।
कमलेश कुमारी
कमलेश कुमारी यादव केंद्रीय रिजर्व पुलिस बल (सी.आर.पी.एफ़) की कांस्टेबल थीं, जो 13 दिसम्बर 2001 को संसद पर हुए आतंकी हमले में शहीद हो गईं। उन्हें मरणोपरांत भारत सरकार द्वारा 2001 में वीरता पुरस्कार अशोक चक्र दिया गया। इस सम्मान का वहीं महत्‍व है जो युद्ध काल में परमवीर चक्र का है। वे अशोक चक्र से सम्मानित होने वाली भारत की पहली महिला आरक्षी बनी।
कांस्टेबल कमलेश कुमारी का जन्म 1969 में उत्तर प्रदेश के कन्नौज के सिकंदरपुर में हुआ था। इनके पति का नाम अवधेश कुमार यादव है। कमलेश कुमारी के दो बेटियां हैं ज्योति और श्वेता। कमलेश कुमारी 1994 में केन्द्रीय रिजर्व पुलिस बल में शामिल हुई और रैपिड एक्शन फोर्स में (101 बटालियन आरएएफ) शान्तिपुरम फाफामऊ इलाहाबाद में तैनात हुई। उन्हें 12 जुलाई 2001 को 88 महिला बटालियन में तैनात किया गया था। वे जब संसद सत्र में तैनाती के दौरान ब्रावो कंपनी का हिस्सा बनी। 13 दिसम्बर 2001 को सुबह के लगभग 11:50 बजे भारतीय संसद पर हुये आतंकवादी घटना के दौरान वे संसद भवन के भवन के गेट नंबर 11 हेतु बनाए गए आयरन गेट नंबर 1 पर तैनात थी, जहां अवैध रूप से घुसती हुई एम्वेस्डर कार संख्या डीएल -3 सी जे 1527 उन्हें विजय चौक फाटक की ओर जाती हुई दिखाई दी। कमलेश को शक हुआ और वह गेट बंद करने के लिए विजय चौक फाटक की ओर भागी। इसी बीच वह आतंकवादियों की गोलियों का शिकार हो गई। उनके पेट में आतंकवादियों की ग्यारह गोलियां लगी और वह वहीं शहीद हो गयी।
सुखबीर (पंजाबी उपन्यासकार)
सुखबीर, (पंजाबी: ਸੁਖਬੀਰ) (9 जुलाई 1925 - 22 फ़रवरी 2012), उर्फ़ बलबीर सिंह पंजाबी उपन्यासकार, कहानीकार, कवि और निबन्धकार थे। उनका जन्म 9 जुलाई 1925 को सरदार मंशा सिंह और श्रीमती शिव कौर के घर मुम्बई में हुआ था। ह्रदय रोग से 22 फ़रवरी 2012 को उनका निधन हुआ।
धरती पकड़
धरती पकड़ (शाब्दिक अर्थ: पृथ्वी को मुट्ठी में करना) भारतीय राजनीति के अद्भुत किरदारों के उपनाम है। ये भारत में कम से कम तीन व्यक्तियों के उपनाम है, जो शीर्ष राजनीतिक नेताओं के खिलाफ कई चुनावों में असफल रहे।
चुनावी राजनीति पर आधारित एक व्यंग्य टीवी शो में काका जोगिंदर सिंह को धरती पकड़ उपनाम से संबोधित किया गया था, जबकि दो और व्यक्तियों को धरती पकड़ उपनाम से जाना जाता है। एक हैं भोपाल के एक कपड़ा व्यापारी मोहन लाल, जिन्होने पांच विभिन्न प्रधानमंत्रियों के खिलाफ चुनाव लड़ने और इन सभी चुनावों में जमानत जब्त कराने का रिकॉर्ड बनाया। कानपुर के नगरमल बाजोरिया भी अपने उपनाम धरती पकड़ के नाम से विख्यात हैं। उन्होने 278 से अधिक निर्वाचन क्षेत्रों से चुनाव लड़ने और चुनाव प्रचार के लिए गदहे का प्रयोग करने का रिकॉर्ड बनाया।
भारतीय राजनीति में इस प्रकार के और भी कई अद्भुत किरदार हुये हैं जो बिना धरती पकड़ उपनाम के भी विख्यात हुये हैं,किन्तु धरती पकड़ के नाम से केवल उपर्युक्त तीन व्यक्ति ही चर्चित रहे हैं। इन अद्भुत किरदारों को सांकेतिक रूप से एक व्यंग्य कथा का रूप देते हुये उपन्यासकर रवीन्द्र प्रभात ने धरती पकड़ निर्दलीय उपन्यास लिखा है, जो काफी चर्चा में रही हैं।
जैकोबस हेनरीकस वांट हॉफ
जैकोबस हेनरीकस वांट हॉफ, जूनियर (30 अगस्त 1852 - 1 मार्च 1911) एक डच भौतिक और जैविक रसायनज्ञ और रसायन विज्ञान में नोबेल पुरस्कार के पहले विजेता थे। उन्हें रासायनिक गतिकी, रासायनिक साम्य, आसमाटिक दबाव और त्रिविम रसायन के क्षेत्रों में खोजों के लिए जाना जाता है।
नाहूम
नाहूम (Nahum ; हिब्रू : נַחוּם Naḥūm‎) एक लघु नबी थे जिनकी भविष्यवाणियाँ इब्रानी बाइबल (Hebrew Bible) में संगृहीत है।
नबी नाहूम ने एक काव्यग्रंथ की रचना की है जो बाइबिल में संगृहीत है। साहित्यिक दृष्टि से वह बाइबिल के सर्वोत्तम अंशों में से है। इस काव्य में सीरिया की राजधानी के भावी विध्वंस का वर्णन है और वह उस घटना (६१२ ई.पू.) के कुछ पहले ही लिखा गया था। असीरिया ने ७२२ ई.पू. में इसराइल का राज्य नष्ट कर दिया था। नाहूम देशप्रेमी है और उसके हृदय में विदेशी आततायियों के प्रति घृणा कूट कूटकर भरी हुई है। यही नाहूम की भावपूर्ण भाषा का कारण है। बहुत संभव है कि वर्तमान नाहूम ग्रंथ में कई अन्य कवियों की रचनाएँ भी संमिलित हों।
अशफ़ाक़ परवेज़ कयानी
जनरल अशफ़ाक़ परवेज़ कयानी पाकिस्तान के सेना प्रमुख रह चुके हैं। वे 2007 से नवंबर 2013 तक इस पद पर रहे। उनसे पूर्व इस पद पर परवेज़ मुशर्रफ़ थे और उनके बाद राहील शरीफ।
हरमन एमिल फिशर
हरमन एमिल लूई फिशर (9 अक्टूबर 1852 - 15 जुलाई 1919) एक जर्मन रसायनशास्त्री थे जिन्हें 1902 में रसायन शास्त्र में नोबेल पुरस्कार प्राप्त हुआ था। उन्होंने फिशर एस्टरीफिकेशन की खोज की एवं असममित कार्बन परमाणुओं को प्रतीकात्मक रूप से चित्रित करने की विधि, "फिशर प्रोजेक्शन" का भी विकास किया।
अपघर्षक
अपघर्षक ऐसे पदार्थ हैं जिन्हें किसी वस्तु के ऊपर रगड़कर उस वस्तु का आकार बदलने या उसे अधिक चिकना (smooth) बनाने का काम आता है। यह प्राकृतिक तथा कृत्रिम पदार्थों को मिलाकर बनाया जाता है और लकड़ी, धातु तथा पत्थरों के प्रमार्जन तथा उनपर चमक पैदा करने के कामों में लाया जाता है। प्राकृतिक अपघर्षकों में कुरुबिंद (कोरंडम, corundum), एमरी, (emery), बालू (sand) तथा विविध प्रकार के पत्थर हैं, जिनका उपयोग पेषण पत्थर और शाणचक्रों (grinding wheels) के बनाने में होता है। दूसरे प्राकृतिक अपघर्षक भी हैं, जो इतने लाभदायक और अधिक उपयोगी नहीं हैं। कभी-कभी अपघर्षकों का प्रयोग चिकना बनाने के बजाय खुरदरा बनाने के लिए भी किया जाता है।
बनावटी अपघर्षकों में कारबोरंडम (carborundum), जो कार्बन तथा कुरुबिंद को मिलाकर बनता है, पिसा हुआ लोहा तथा इस्पात हैं। इस्पात से एमरी भी बनाया जाता है। या तो इस्पात को पीसकर, या फिर इस्पात एमरी बनाकर अपघर्षक बनाते हैं। इस्पात एमरी बनाने का नियम यह है कि अच्छे इस्पात को अधिक तपाकर तुंरत जल में डाल देते हैं। इस ठंढे लोहे को यंत्रों द्वारा पीस लिया जाता है।
इन प्राकृतिक तथा बनावटी अपघर्षकों को चिपकनेवाले पदार्थ के साथ मिलाकर पेषण पत्थर या शाणचक्र बनाए जाते हैं। इन चिपकनेवाले पदार्थों में काचित (Vitrified) सिलिकेट, चपड़ा (shellac), संश्लिष्ट रेजिन और रबर मुख्य हैं। विशेष भारी कामों के लिये, या ऐसे कामों के लिये जहाँ धातु को अधिक तीव्र गति पर घिसना होता है, काचित पदार्थ का उपयोग सबसे अधिक होता है।
रबर ऐसे पतले चक्र बनाने के काम में लाया जाता है जिनसे किसी धातु को दो भागों में काटा जाता है। ये चक्र भंगुर नहीं होते और इस प्रकार इनके टूटने का डर नहीं रहता।
अपघर्षक की संरचना पर ध्यान देना जरुरी है,। संरचना से मतलब धर्षक के कणों की एक दूसरे से दूरी से है। दूर दूर रखे गए कण मृदु और तन्य (ductile) धातु को ठीक प्रकार से काट सकते हैं, परंतु पास पास रखे गए कण कठोर तथा भंगुर धातु के लिये उपयुक्त होते हैं। पास पासवाले कण से अच्छी परिसज्जा (finish) होती है और समतल पर चमक आ जाती है।
अपघर्षक के कणों के परिमाण का भी प्रभाव धातु पर पड़ता है। कठोर और भंगुर धातुएँ छोटे कण के अपघर्षक से अच्छी कटती हैं और इसी प्रकार ये अपघर्षक प्रमार्जन के लिय भी ठीक होते हैं। मोटे कण के अपघर्षकों से अधिक धातु कम समय में कट जाती है, परंतु अच्छी परिसज्जा नहीं हो पाती और धातु पर रेखाएँ पड़ जाती हैं।
स्वांटे आर्रेनियस
आर्रेनियस स्वांटे आगस्ट आर्रेनियस (19 फ़रवरी 1859 - 2 अक्टूबर 1927) स्वीडेन के प्रसिद्ध रसायनज्ञ थे। वे मूल रूप से एक भौतिकशास्त्री थे, लेकिन उन्हें अक्सर एक रसायनज्ञ के रूप में संदर्भित किया जाता है। उन्हें भौतिक रसायन विज्ञान के संस्थापकों में से एक मान जाता है। उन्हें 1903 में रसायन शास्त्र में नोबेल पुरस्कार से सम्मानित किया गया और वे 1905 में नोबेल संस्थान के निदेशक बने, जहाँ वह अपनी मृत्यु तक बने रहे।
इनकी शिक्षा अपसाला, स्टाकहोम तथा रीगा में हुई थी। इनकी बुद्धि बहुत ही प्रखर तथा कल्पनाशक्ति तीक्ष्ण थी। केवल २४ वर्ष की आयु में ही इन्होंने वैद्युत् वियोजन (इलेक्ट्रोलिटिक डिसोसिएशन) का सिद्धांत उपस्थित किया। अपसाला विश्वविद्यालय में इनकी डाक्टरेट की थीसिस का यही विषय था। इस नवीन सिद्धांत की कड़ी आलोचना हुई तथा उस समय के बड़े-बड़े वैज्ञानिकों ने, जैसे लार्ड केल्विन इत्यादि ने, इसका बहुत विरोध किया। इसी समय एक दूसरे वैज्ञानिक वांट हॉफ ने पतले घोल के नियमों का अध्ययन कर गैस के नियमों से उसकी समानता पर जोर दिया। इस खोज से तथा ओस्टवाल्ट के समर्थन से अपनी निकली हुई पत्रिका 'साइट्श्रिफ्ट फूर फिज़िकलीशे केमी' में आर्रेनियस का लेख प्रकाशित किया और अपने भाषणों तथा लेखों में भी इस सिद्धांत का समर्थन किया। अंत में इस सिद्धांत को वैज्ञानिक मान्यता प्राप्त हुई।
सन् १८९१ में लेक्चरर तथा १८९५ में प्रोफेसर के पद पर, स्टाकहोम में, आर्रेनियस की नियुक्ति हुई। १९०२ में उन्हें डेवी मेडल तथा १९०३ में नोबेल पुरस्कार मिला। १९०५ से मृत्यु पर्यंत वे स्टाकहोम में नोबेल इंस्टिट्यूट के डाइरेक्टर रहे। बाद में उन्होंने दूसरे विषयों पर भी अपने विचार प्रकट किए। ये विचार उनकी पुस्तक 'वर्ल्ड्स इन द मेकिंग तथा 'लाइफ ऑन द यूनिवर्स' में व्यक्त हैं। ये मूलतः भौतिकविद थे किन्तु इन्हें प्रायः रसायनज्ञ ही कहा जाता है। भौतिक रसायन की स्थापना का श्रेय इनको ही है। १९०३ में इन्हें रसायन विज्ञान का नोबेल पुरस्कार दिया गया और इस प्रकार वे स्व्वेडेन के प्रथम नोबेल विजेता भी हैं।
मानहानि
किसी व्यक्ति, व्यापार, उत्पाद, समूह, सरकार, धर्म या राष्ट्र के प्रतिष्ठा को हानि पहुँचाने वाला असत्य कथन मानहानि (Defamation) कहलाता है। अधिकांश न्यायप्रणालियों में मानहानि के विरुद्ध कानूनी कार्यवाही के प्रावधान हैं ताकि लोग विभिन्न प्रकार की मानहानियाँ तथा आधारहीन आलोचना अच्छी तरह सोच विचार कर ही करें।
मानहानि दो रूपों में हो सकती है- लिखित रूप में या मौखिक रूप में। यदि किसी के विरुद्ध प्रकाशितरूप में या लिखितरूप में झूठा आरोप लगाया जाता है या उसका अपमान किया जाता है तो यह "अपलेख" कहलाता है। जब किसी व्यक्ति के विरुद्ध कोई अपमानजनक कथन या भाषण किया जाता है। जिसे सुनकर लोगों के मन में व्यक्ति विशेष के प्रति घृणा या अपमान उत्पन्न हो तो वह "अपवचन" कहलाता है।
मानहानि करने वाले व्यक्ति पर दीवानी और फौजदारी मुकदमें चलाए जा सकते हैं। जिसमें दो वर्ष की साधारण कैद अथवा जुर्माना या दोनों सजाएँ हो सकती हैं।
सार्वजनिक हित के अतिरिक्त न्यायालय की कार्यवाही की मूल सत्य-प्रतिलिपि मानहानि नही मानी जाती। न्यायाधीशों के निर्णय व गुण-दोष दोनों पर अथवा किसी गवाह या गुमास्ते आदि के मामले में सदभावनापूर्वक विचार प्रकट करना मानहानि नही कहलाती है। लेकिन इसके साथ ही यह आवश्यक है कि इस प्रकार की टिप्पणियाँ या राय न्यायालय का निर्णय होने के बाद ही दिये जाने चाहिएँ।
सार्वजनिक हित में संस्था या व्यक्ति पर टिप्पणी भी की जा सकती है या किसी भी बात का प्रकाशन किया जा सकता है। लेकिन यह ध्यान रखा जाये कि अवसर पड़ने पर बात की पुष्टि की जा सके। कानून का यह वर्तमानरूप ही पत्रकारों के लिए आतंक का विषय है।
अधिकांश मामलों में बचाव इस प्रकार हो सकता है
यदि किये गये कथनों का प्रमाण हो हो तो अच्छा बचाव होता है। विशेषाधिकार सदैव अनुबन्धित और सीमित होता है। समाचारपत्रों का यह विशेषाधिकार विधायकों आर न्यायालयों को भी प्राप्त होता है। अतः कहने का तात्पर्य यह है कि आलोचना का विषय सार्वजनिक हित का होना चाहिएऔर स्पष्टरूप से कहे गये तथ्यों का बुद्धिवादी मूल्यांकन होने के साथ-साथ यह पूर्वाग्रह से भी परे होना चाहिए।
यदि आपके ऊपर कोई व्यक्ति झूठा मुकदमा दर्ज करता है और आप गिरफ्तार होते है तो गिरफ्तारी के बाद यदि मुकदमा झूठ साबित होता है तो ऐसे स्थिति मे आपका जो गिरफ्तारी हुआ और समाज में मान सम्मान को ठेस पहुचा है । इसलिए आप झूठी मुकदमा दर्ज करने वाले पर मानहानि का दावा कर सकते है।
विलियम रामसे
सर विलियम रामसे (1852-1916) एक स्कॉटिश रसायन शास्त्री थे जिन्होंने अक्रिय गैसों की खोज की। 1904 में उन्हें इस खोज के लिए रसायन शास्त्र में नोबेल पुरस्कार से सम्मानित किया गया।
अडॉल्फ वॉन बेयर
जोहान फ्रेडरिक विल्हेम एडॉल्फ वॉन बेयर (31 अक्टूबर 1835 - 20 अगस्त 1917) एक जर्मन रसायनज्ञ थे जिन्होंने पहली बार इंडिगो का संश्लेषण किया। उन्हें 1905 में रसायन शास्त्र में नोबेल पुरस्कार से सम्मानित किया गया।
इसॉन धूमकेतु
सी/2012 एस1 (C/2012 S1) को कॉमेट इसॉन या फिर कॉमेट नेवस्की-नोविचोनोक, के नाम से भी जाना जाता है। सूर्य के काफ़ी समीप से गुजरने वाला ये पुच्छल तारा (कॉमेट) 21 सितम्बर 2012 को विताली नेवस्की तथा अर्त्योम नोविचानोक द्वारा खोज गया। रूस के किस्लोवोद्स्क के समीप स्थित 0.4 मीटर (16 इंच) की परावर्तक दूरबीन इसॉन (ISON, International Scientific Optical Network) द्वारा इस पुच्छल तारे की खोज की गयी।
ब्रायन कोबिका
ब्रायन केण्ट कोबिका (जन्म: मई ३०, १९५५) रसायन विज्ञान में नोबेल पुरस्कार विजेता अमेरिकी प्रोफेसर हैं।
फ़राह पंडित
फ़राह पंडित (जन्म श्रीनगर, जम्मू और कश्मीर में 13 जनवरी 1968 को,) यूनाइटेड स्टेट्स डिपार्टमेंट ऑफ़ स्टेट के मुस्लिम समुदाय के लिए विशेष प्रतिनिधि हैं। उनकी इस पद पर नियुक्ति २३ जून २००९ को राज्यमंत्री हिलेरी रोढम क्लिंटन द्वारा की गई और १५ सितम्बर २००९ को उन्हें इस पद की शपथ दिलाई गई।
काक कुल
काक एक भारतीय कुलनाम है जिसके लोग मुख्यतः जम्मू और कश्मीर एवं उत्तर प्रदेश के निवासी हैं। कश्मीर में यह उपनाम हिन्दुओं में पाया जाता है जिसमें अनेक गोत्र शामिल हैं।
धार पर हम
धार पर हम नवगीतों का संकलन है। इस संकलन का सम्पादन वीरेन्द्र आस्तिक ने किया है।
स्वरूप कृष्ण कौल
स्वरूप कृष्ण कौल भारत के एयर चीफ मार्शल रह चुके हैं।
गीत गागर
गीत गागर हिन्दी गीत व नवगीत की पत्रिका है। इस पत्रिका के सम्पादक दिनेश प्रभात हैं। यह पत्रिका भोपाल मध्य प्रदेश से प्रकाशित होती है।
बंगारू लक्ष्मण
बंगारू लक्ष्मण (17 मार्च 1939 – 1 मार्च 2014) भारतीय जनता पार्टी (भाजपा) से एक भारतीय राजनीतिज्ञ थे। वो वर्ष २००० से २००१ तक भाजपा अध्यक्ष एवं १९९९ से २००० तक भारत सरकार में रेल राज्य मंत्री रहे। उन्हें फर्जी रक्षा सौदों में लिप्त पाये जाने के बाद चार वर्ष कारावास की सजा मिली।
बंगारू लक्ष्मण का १ मार्च २०१४ को लंबी बीमारी के बाद निधन हो गया। उन्होंने अंतिम साँस सिकंदराबाद स्थित यशोदा अस्पताल में ली।
नील काशकारी
नील काशकारी (1973 -) अमेरिका के एक प्रमुख अर्थ शास्त्री हैं।
इंडसइंड बैंक
इंडसइंड बैंक भारत में कार्यरत निजी क्षेत्र का एक बैंक है। बैंक की स्थापना 1994 में हुई और इसका मुख्यालय पुणे में स्थित है।
कोटक महिंद्रा बैंक
कोटक महिंद्रा बैंक भारत में कार्यरत निजी क्षेत्र का एक बैंक है। 1 अप्रैल 2015 से आईएनजी वैश्य बैंक  का विलय कोटक महिंद्रा बैंक में हो गया।
कैथोलिक सीरियन बैंक
कैथोलिक सीरियन बैंक भारत में कार्यरत निजी क्षेत्र का एक बैंक है।
करूर वैश्य बैंक
करूर वैश्य बैंक भारत में कार्यरत निजी क्षेत्र का एक बैंक है।इसकी स्थापना 1916 को हुई थी।
जम्मू एंड कश्मीर बैंक
जम्मू एंड कश्मीर बैंक भारत में कार्यरत निजी क्षेत्र का एक बैंक है। इस बैंक की अधिकतर शाखाएं जम्मू-कश्मीर में हैं।
येस बैंक
येसबैंक (Yes Bank) भारत में कार्यरत निजी क्षेत्र का एक बैंक है। यह एक भारतीय निजी क्षेत्र का बैंक है,जिसकी स्थापना 2004 में राणा कपूर और अशोक कपूर ने की थी। यह मुख्य रूप से कॉरपोरेट बैंक के रूप में, खुदरा बैंकिंग के साथ और सहायक प्रबंधन के रूप में परिसंपत्ति प्रबंधन के रूप में कार्य करता है। स्टेट बैंक ऑफ़ इंडिया के पूर्व मुख्य वित्त अधिकारी प्रशांत कुमार को इसका नया सीईओ और मैनेजिंग डायरेक्टर नियुक्त किया गया है। यस बैंक के पूर्व मुख्य कार्यकारी अधिकारी राणा कपूर द्वारा अप्रैल 2018 से जून 2018 के बीच डीएचएफ़एल में अल्प अवधि के ऋणपत्र में 3,700 करोड़ रुपये का निवेश किया था। सीबीआई के प्राथमिकी के अनुसार इसके एवज में वाधवन ने कथित तौर पर कपूर और उनके परिवार वालों को कर्ज के रूप में 600 करोड़ की रिश्वत दी थी। 8 मई 2020 को सीबीआई की विशेष अदालत ने डीएचएफ़एल के प्रचारक कपिल वधावन और आरकेडबल्यू डेवलपर्स के प्रचारक धीरज वधावन को 10 मई 2020 तक सीबीआई के हिरासत में भेज दिया था। इनके साथ साथ इस घोटाले में पूर्व सीईओ एवं सह-संस्थापक राणा कपूर भी शामिल हैं।
5 मार्च 2020 को भारतीय रिजर्व बैंक ने अत्यधिक ऋण में डूबी इस बैंक को बंद होने से बचाने के लिए इसका सारा नियंत्रण अपने हाथों में ले लिया। इसके बाद रिजर्व बैंक ने एसबीआई के पूर्व मुख्य वित्तीय अधिकारी प्रशांत कुमार का यस बैंक के एमडी और सीईओ के रूप में नाम दिया।
उपक्रांतिक रिएक्टर
जो नाभिकीय विखण्डन रिएक्टर बिना क्रान्तिक हुए भी सतत नाभिकीय विखण्डन प्रदान करे उसे उपक्रांतिक रिएक्टर (subcritical reactor) कहते हैं। इसमें शृंखला अभिक्रिया को बनाये रखने के लिए आवश्यक कुल न्यूट्रानों का कुछ भाग (जैसे ५%) किसी वाह्य स्रोत (जैसे स्पालेशन न्यूट्रान स्रोत) से लिया जाता है।
किसी कण त्वरक के साथ जुड़कर चलने वाला इस प्रकार का रिएक्तर त्वरक-चालित निकाय (Accelerator-driven system (ADS)) कहलाता है।
धनलक्ष्मी बैंक
धनलक्ष्मी बैंक भारत में कार्यरत निजी क्षेत्र का एक बैंक है। इसकी स्थापना 1927 में हुई। इसका मुख्यालय केरल के त्रिशूर में है।वर्तमान में इसकी प्रबंध निदेशक व मुख्य कार्यकारी अधिकारी टी॰ लता है।
साऊथ इंडियन बैंक
साऊथ इंडियन बैंक (South Indian Bank Limited (SIB)) भारत में कार्यरत निजी क्षेत्र का एक प्रमुख बैंक है। इसका मुख्यालय केरल के त्रिशूर में है। पूरे भारत में इस बैंक की ८७१ शाखाएँ हैं, ४ सेवा शाखाएँ हैं, ५३ इक्सटेंशन काउन्टर और २० क्षेत्रीय कार्यालय हैं। इस बैंक ने १५०० से अधिक एटीएम और ९१ कैश जमा करने की मशीने भी लगा रखीं है।
सिटी यूनियन बैंक
सिटी यूनियन बैंक भारत में कार्यरत निजी क्षेत्र का एक बैंक है।
पुरानी दिल्ली
पुरानी दिल्ली मुग़ल बादशाह शाह जहाँ द्वारा १९६३ में बसाया गया एवं सुरक्षा दीवारों से परिबद्ध शाहजहानाबाद नामक क्षेत्र है। यह क्षेत्र मुग़ल साम्राज्य के पतन तक मुग़लों की राजधानी रहा। जब उस समय के मुगल बादशाह शाहजहाँ ने आगरा से मुग़ल राजधानी को स्थानांतरित करने का निर्णय लिया था। शहर का निर्माण 1648 में पूरा हुआ, और यह 1857 में गिरने तक मुगल साम्राज्य की राजधानी बना रहा, जब ब्रिटिश राज ने भारत में एक सर्वोपरि सत्ता संभाली। यह एक बार सुरुचिपूर्ण मस्जिदों और उद्यानों के साथ रईसों और शाही दरबार के सदस्यों की हवेली से भरा हुआ था। आज, अत्यधिक भीड़ और जलमग्न होने के बावजूद, यह अभी भी महानगरीय दिल्ली के प्रतीकात्मक हृदय के रूप में कार्य करता है। केवल कुछ हवेलियाँ बची और बनी हुई हैं।
दिल्ली नगर निगम के 2012 के विभाजन के बाद, पुरानी दिल्ली उत्तरी दिल्ली नगर निगम द्वारा प्रशासित हो गई।
अन्ना चांडी
न्यायमूर्ति अन्ना चांडी (4 मई 1905 – 20 जुलाई 1996) भारत की पहली महिला न्यायाधीश थीं। वे 1937 में एक जिला अदालत में भारत में पहली महिला न्यायाधीश बनीं। वे भारत में पहली महिला न्यायाधीश तो थी ही, शायद दुनिया में उच्च न्यायालय के न्यायधीश के पद (1959) तक पहुँचने वाली वे दूसरी महिला थीं।
न्यायमूर्ति चांडी का जन्म 4 मई 1905 को भारत के तत्कालीन त्रावणकोर राज्य (अब केरल) में एक मलयाली सीरियाई ईसाई माता पिता के यहाँ हुआ था।  वे 1928 में न्यायालयी सेवा में आयीं और उन्हें सर सी.पी.रामास्वामी द्वारा जो त्रावणकोर के तत्कालीन दीवान थे, जिला न्यायाधीश (मुंसिफ) के रूप में नियुक्त किया गया। वे केरल उच्च न्यायालय में 9 फ़रवरी 1959 से 5 अप्रैल 1967 तक न्यायाधीश के पद पर कार्यरत रहीं। अपने कार्यकाल के दौरान उन्होने भारत के कानूनी क्षेत्र में महिलाओं के कैरियर रूपी आशाओं को जन्म दिया।  20 जुलाई 1996 को उनका निधन हो गया।
बुल्ला की जाना
बुल्ला की जाना () पंजाबी सूफी संत बुल्ले शाह द्वारा लिखित सबसे प्रसिद्ध काफ़ी कविताओं में से एक है।
1990 के दशक में पाकिस्तानी रॉक बैंड जुनून ने, "बुल्ला की जाना" को एक गीत का रूप दिया। 2005 में, रब्बी शेरगिल का रॉक संस्करण भारत और पाकिस्तान में बहुत लोकप्रिय हुआ। भारत से एक पंजाबी सूफ़ी समूह, वडाली बंधुओं ने भी अपने एलबम "आ मिल यार... कॉल ऑफ़ द बिलवेड" में "बुल्ला की जाना" का एक संस्करण जारी किया है। एक और संस्करण लखविंदर वडाली द्वारा "बुल्ला" के नाम से प्रदर्शित किया गया। अपने पहले एल्बम "वज्ज" में अरीब अजहर ने भी इस कविता पर आधारित एक गीत जारी किया।
आरसीडी एस्पेनयॉल
रेइअल क्लब देपोर्तिउ एस्पेनयॉल डी बार्सिलोना (, ), लोकप्रिय आरसीडी एस्पेनयॉल या एस्पेनयॉल के रूप में बुलाया जाता है, बार्सिलोना, स्पेन में स्थित एक स्पोर्ट्स क्लब है। यह सबसे अच्छा अपने फुटबॉल टीम के लिए जाना जाता है। एस्पेनयॉल वर्तमान में 40,500 दर्शकों के लिए सीटों के साथ बार्सिलोना नगर में स्थित एस्तदि कोर्नेल्ला-एल प्रात में खेलते हैं।
टीम लीग खिताब कभी नहीं जीती पर स्पेनिश कोपा डेल रे खिताब चार बार जीता है। यूरोपीय मंच पर क्लब यूईएफए कप में दो बार उप विजेता था, 1988 और 2007 के फाइनल में।
२०१५ क्रिकेट विश्व कप
आईसीसी (ICC) क्रिकेट विश्व कप २०१५, 11 वाँ आईसीसी क्रिकेट विश्व कप था, और इसकी मेजबानी ऑस्ट्रेलिया और न्यूजीलैंड द्वारा मिलकर की गई। यह 2015 फ़रवरी 14 - मार्च 29 तक चला जिसके दौरान 49 मैच 14 स्थानों में खेले गए। 26 मैच ऑस्ट्रेलिया के एडिलेड, ब्रिस्बेन, कैनबरा, होबार्ट, मेलबोर्न, पर्थ और सिडनी में आयोजित किए गए तथा 23 मैच न्यूजीलैंड के ऑकलैंड, क्राइस्टचर्च, डुनेडिन, हैमिल्टन, नेपियर, नेल्सन और वेलिंग्टन में हुए। टूर्नामेंट का फाइनल मेलबोर्न क्रिकेट ग्रांउड पर खेला गया और इसे ऑस्ट्रेलिया ने जीता।
प्रतियोगिता में २०११ विश्व कप की समान संख्या में 14 टीमों ने भाग लिया, जिस से सहयोगी और सहबद्ध सदस्य देशों को भी भाग लेने का अवसर मिला।
निम्नलिखित टीमें फाइनल प्रतियोगिता के लिए उत्तीर्ण थीं:
2015 क्रिकेट विश्व कप के लिए तैयारी के रूप में, टूर्नामेंट की आयोजन समिति को अंतिम रूप दिया गया। जॉन हर्न्देन मुख्य कार्यकारी अधिकारी नामित किया गया था, जेम्स स्ट्रांग अध्यक्ष के रूप में नामित, और राल्फ वाटर्स डिप्टी चेयरमैन के रूप में नामित किए गये थे।
अंतरराष्ट्रीय क्रिकेट परिषद ने ईएसपीएन स्टार स्पोर्ट्स को 2 अरब अमेरिकी डॉलर में 2015 क्रिकेट विश्व कप के प्रसारण के लिए अधिकार बेचे। स्थानीय आयोजन समिति टूर्नामेंट में अपनी तरह का सबसे प्रशंसक के अनुकूल टूर्नामेंट बनाने के लिए और ऑस्ट्रेलिया और न्यूजीलैंड भर में समुदायों की एक विस्तृत श्रृंखला के लिए क्रिकेट लेना चाहता है।
तारीखों और स्थानों तय हैं, पर कौन सा मैच वे मेजबान करेगे परिवर्तन के अधीन है, मेजबान देशों को समायोजित करने के लिए। ऑस्ट्रेलिया क्वार्टर फाइनल के लिए अर्हता होता हैं तो वे एडिलेड में 20 मार्च को मैच में खेलेंगे, न्यूजीलैंड क्वार्टर फाइनल के लिए अर्हता होता हैं तो वे वेलिंगटन में 21 मार्च को खेलेंगे। ऑस्ट्रेलिया सेमीफाइनल के लिए अर्हता होता हैं तो वे सिडनी में 26 मार्च को मैच खेलेंगे, न्यूजीलैंड उत्तीर्ण हैं तो उनके सेमीफाइनल ऑकलैंड में 24 मार्च को खेला जाएगा। सेमीफाइनल में अगर न्यूजीलैंड बनाम ऑस्ट्रेलिया की स्थिति में, पूल ए में उच्च समाप्त कि टीम मैच के लिए गृह लाभ होगा।
बुलेट राजा
बुलेट राजा तिग्मांशु धूलिया द्वारा निर्देशित एवं लिखित तथा ब्रैंडस्मिथ मोशन पिक्चर्स और मूविंग पिक्चर्स के बैनर तले राहुल मित्रा, नितिन तेज आहुजा और तिग्मांशु धुलिया द्वारा निर्मित है। फ़िल्म का प्रदर्शन फ़ॉक्स स्टार स्टूडियो ने किया। फ़िल्म में सैफ़ अली ख़ान, सोनाक्षी सिन्हा और जिमी शेरगिल प्रमुख अभिनय भूमिका में हैं जबकि चंकी पांडे, रवि किशन, गुलशन ग्रोवर और विद्युत जामवाल भी केन्द्रिय भूमिका में हैं। इस फ़िल्म की कहानी लखनऊ की पृष्ठभूमि वाली है जो नेताओं और अंडरवर्ल्ड के गठजोड़ पर आधारित है। यह फ़िल्म २९ नवम्बर २०१३ को प्रदर्शित हुई। उत्तर प्रदेश के लखनऊ में रहने वाले राजा मिश्रा (सैफ़ अली ख़ान) एक बहादुर और जिद्दी इंसान है। वह दिल का नरम, मगर ऊपर से गरम है। वह लाइफ में कुछ करना चाहता है, मगर सीधे तरीके से उसे सफलता नहीं मिलती। व्यवस्था प्रणाली की बेरुखी से वह और ज्यादा आग-बबूला हो जाता है और गैंगस्टर बन जाता है। अपराध के जरिए वह अपना गुस्सा जाहिर करता है। इसमें उसका साथ देता है उसका दोस्त रूद्र (जिमी शेरगिल)। दोनों मिलकर शहर में उत्पात मचाते हैं। ये दोनों ही मंत्री रामबाबू शुक्ला (राज बब्बर) के लिए काम करते हैं। राजा अब 'बुलेट राजा' बन चुका है जो अकड़ू है और जिसे सिर्फ पैसों और पावर से प्यार है। दोनों एक बिज़नेसमैन बजाज (गुलशन ग्रोवर) को किडनैप करते हैं और फ़िरौती मिलने के बाद उसे छोड़ देते हैं। एक दिन उसकी मुलाकात मिताली (सोनाक्षी सिन्हा) से होती है जो उसकी जिंदगी में प्यार भी ले आती है। राजा और रुद्र के कई दुश्मन बन जाते हैं और वो मिलकर रुद्र को मार डालते हैं, साथ ही मंत्री रामबाबू शुक्ला को राजा के ख़िलाफ़ भड़का देते हैं। मंत्री, पुलिस अफ़सर अर्जुन सिंह मुन्ना (विद्युत जामवाल) के ज़रिए राजा को मरवाना चाहता है।
एलबम २५ अक्टूबर २०१३ को आयट्यून्स पर जारी हुआ जिसमें ७ गाने आरबीडी और साजिद-वाजिद द्वारा रचित हैं और गीत सन्दीप नाथ, कौसर मुनीर, शब्बीर अहमद और रफ्तार ने लिखा है।
न्यूक्लिऑन
भौतिक विज्ञान और रसायन विज्ञान में न्यूक्लिऑन परमाणविक नाभिक के निर्माण में पर्युक्त कण को कहते हैं। प्रत्येक नाभिक में एक अथवा एक से अधिक कण होते हैं और प्रत्येक नाभिक के चारों और एक अथवा एक से अधिक इलेक्ट्रॉन चक्कर लगाते रहते हैं। इस पूर्ण रचना को परमाणु कहते हैं।
डेल्टा बेरिऑन
डेल्टा बेरिऑन (जिन्हें डेल्टा अनुनाद भी कहा जाता है) अपरमाणविक हैड्रॉन कणों का एक परिवार है जिसके प्रतीक चिह्न , , और तथा विद्युत आवेश क्रमशः +2, +1, 0 और −1 मूल आवेश होता है। न्यूक्लिऑनों की तरह ये भी अप (u) और डाउन (d) क्वार्कों से बने और आपेक्षित रूप से हल्के () बेरिऑन होते हैं लेकिन न्यूक्लिऑनों से भिन्न इनका प्रचक्रण एवं समभारिक प्रचक्रण दोनों होते हैं।
चार भिन्न कण जो डेल्टा कण परिवार का निर्माण करते हैं, को आवेश भिन्नता से पहचाना जाता है और सम्बंधित कण का आवेश इसमें प्रयुक्त अप (u) और डाउन (d) क्वार्कों के कुल आवेश के योग के बराबर होता है। सभी Δ कण प्रबल अन्योन्य क्रिया से क्षय होते हैं और इनका क्षय उत्पाद न्यूक्लिऑन और पाइऑन होते हैं।
पार्टीकल डाटा समूह के अनुसार अनुनाद चौड़ाई (Γ)। जहाँ "τ" = formula_1।
कपिल काक
कपिल काक भारतीय वायु सेना के सेवानिवृत अधिकारी हैं। वो सेना में एयर मार्शल रह चुके हैं। उन्हें वर्ष १९८१ में विशिष्ट सेवा मेडल से नवाजा गया।
हरि कुंजरू
हरि कुंजरू (जन्म १९६९) ब्रिटेन में जन्मे अंग्रेज़ी के उपन्यासकार हैं।
प्राण किशोर कौल
प्राण किशोर कौल रंगमंच व्यक्तित्व के रूप में प्रसिद्ध व्यक्ति हैं। उन्होंने विभिन्न नाटकों के लेखन एवं निर्देशन का कार्य किया है। उन्हें उनके उपन्यास "शीन तू वटु पोड" के लिए साहित्य नाटक अकादमी ने पुरस्कृत किया। इनके द्वारा रचित एक उपन्यास "शीन ते वतपोद " के लिये उन्हें सन् १९८९ में साहित्य अकादमी पुरस्कार (कश्मीरी) से सम्मानित किया गया।
त्रिलोक गुर्टू
त्रिलोक गुर्टू (जन्म: ३० अक्टूबर १९५१ में मुम्बई, महाराष्ट्र) भारत के विख्यात संगीतकार और तबला वादक हैं जिनका कार्य जैज फ्यूजन, विश्व संगीत एवं अन्य विधाओं को अपने देश के संगीत के साथ मिश्रित करना रहा।
संसार चन्द कौल
संसार चन्द कौल (1883–1977) कश्मीर से शिक्षक, लेखक एवं पक्षीविज्ञानी (पक्षी विद्या का जानने वाला) थे।
राहुल पंडिता
राहुल पंडिता श्रीनगर से भारतीय लेखक एवं पत्रकार हैं।
राहुल पंडिता का जन्म कश्मीर में, एक कश्मीरी पंडित परिवार में हुआ। १९९० में कश्मीर घाटी में एक हिंसक इस्लामी आंदोलन के कारण पंडिता परिवार को उनका गृहनगर छोड़ने के लिए मजबूर किया गया। वो पलायन से पहले के अपने कश्मीरी जीवन को "बहुत सुन्दर" बताते हैं। वर्तमान में वो दिल्ली में निवास करते हैं। राहुल पंडिता की किताब "ऑवर मून हैज ब्लड क्लॉट्स" ने शिकारा फिल्म के कई हिस्सों को प्रेरित किया है।
बृज मोहन कौल
बृज मोहन कौल भारतीय सेना में लेफ्टिनेंट जनरल और जनरल स्टाफ प्रमुख थे। उन्होंने १९६२ के भारत-चीन युद्ध के बाद सेना से त्याग पत्र दे दिया।
स्नेहलता श्रीवास्तव
श्रीमति स्नेहलता श्रीवास्तव (जन्म 18 सितंबर 1957) लोकसभा की पहली महिला महासचिव हैं। वे 29 नवंबर, 2017 को लोकसभा की पहली महिला महासचिव नियुक्त हुईं। इस पद पर उनका कार्यकाल 1 दिसंबर, 2017 से 30 नवंबर, 2018 तक है। इसके पूर्व वे भारत के राष्ट्रीय कृषि और ग्रामीण विकास बैंक की अध्यक्ष रह चुकी हैं। वे मध्य प्रदेश कैडर के 1982 बैच की भारतीय प्रशासनिक सेवा अधिकारी हैं और वित्तीय सेवा विभाग, वित्त मंत्रालय, भारत सरकार में अपर सचिव के पद पर हैं। वे आईडीबीआई बैंक लिमिटेड, आईडीएफसी लिमिटेड और भारतीय साधारण बीमा निगम के निदेशक मंडल में एक निदेशक भी हैं। ०१ दिसंबर २०१७ को भारत के लोकसभा की प्रथम महिला महासचिव पद पर उनकी नियुक्ति हुयी है।
श्रीमती स्नेहलता श्रीवास्तव का जन्म 18 सितंबर 1957 को हुआ। वे शहरी भूगोल में विशेषज्ञता के साथ भूगोल में स्नातकोत्तर हैं और क्षेत्रीय आयोजना और आर्थिक विकास में एम फिल किया है।
भारतीय प्रशासनिक सेवा के 30 वर्ष से अधिक के अपने कार्यकाल में उन्होंने विविध कार्यक्षेत्रों में काम किया है जिनमें वित्त, दूरसंचार, राजमार्ग, राजस्व, बहुपक्षीय बैंक अर्थात् विश्व बैंक और एशियाई विकास बैंक, विदेशी मुद्रा नियंत्रण, अमेरिका और कनाडा के संबंध में द्विपक्षीय सहयोग शामिल हैं।
विदेशी मुद्रा प्रबंध अधिनियम (फेमा) बनाने के समय श्रीमती श्रीवास्तव ने फेमा के तहत विभिन्न विनियम तैयार करने में महत्वपूर्ण भूमिका निभाई थी। मध्य प्रदेश में, जिला मजिस्ट्रेट और उप डिवीजनल मजिस्ट्रेट के रूप में कानून और व्यवस्था से संबंधित कार्य करने के अलावा शिक्षा, खनन, भूमि प्रबंधन, बिजली और उद्योग जैसे क्षेत्रों में भी काम किया। वे तीन वर्षों तक मध्य प्रदेश के वित्त विभाग में निदेशक, बजट भी रहीं।
राजस्थान विधानसभा चुनाव, २००३
राजस्थान राज्य विधानसभा चुनाव, २००३ भारतीय राज्य राजस्थान में १ दिसम्बर २००३ को हुए थे। परिणाम ४ दिसम्बर २००३ को घोषित हुआ। सतारूढ़ पार्टी कांग्रेस को भाजपा ने हरा दिया।
राजस्थान विधान सभा के निर्वाचित सदस्यों की सूची
मल्लिका श्रीनिवासन
मल्लिका श्रीनिवासन () मैसी फार्ग्युसन ट्रैक्टर और कृषि उपकरण बनाने वाली कंपनी टैफे (टीएएफई) की अध्यक्ष और मुख्य कार्यकारी अधिकारी हैं।
"मल्‍लि‍का श्रीनि‍वासन"' को व्‍यापार एवं उद्योग के क्षेत्र में उत्कृष्ट योगदान के लिए 2014 में भारत सरकार ने पद्मश्री से सम्मानित किया। वे तमि‍लनाडु राज्य से हैं।
मिशेल विलियम्स
मिशेल इंग्रिड विलियम्स (जन्म ९ सितम्बर १९८०) अमेरिकी अभिनेत्री है। शुरूआती १९९० में टेलीविजन में अतिथि भूमिकाओं से शुरुआत करने के बाद विलियम्स को डब्ल्यू बी टेलिविज़न शृंखला "डॉसंस् क्रिक" में अपने पात्र जेन लिंडले से सफलता प्राप्त हुई। विलियम्स ने "हैलोवीन एच२०:२० इयर्स लेटर" (१९९८), "डिक" (१९९९) और "प्रोजैक नेशन" (२००१) जैसी फ़िल्में भी की है।
अलेटा ओशियन
अलेटा ओशियन (जन्म १४ दिसम्बर १९८७) हंगेरियाई पॉर्न फिल्म अभिनेत्री है। उन्होंने वर्ष के महिला विदेशी कलाकार के लिए 2010 एवीएन पुरस्कार और विदेशी-शॉट उत्पादन (गुड़िया हाउस - हार्मनी फिल्म्स) में सर्वश्रेष्ठ सेक्स दृश्य जीता।
वह मिस हंगरी सौंदर्य प्रतियोगिता में शीर्ष छह फाइनल में से एक थीं। अलेटा ओशियन उच्च एस्कॉर्ट सेवाएं भी प्रदान करता है, कीमतें प्रति घंटे $ 1000s से अधिक है।
राजस्थान विधानसभा चुनाव, १९९८
राजस्थान राज्य विधानसभा चुनाव, १९९८ भारतीय राज्य राजस्थान में दिसम्बर १९९८ को हुए थे। परिणाम दिसम्बर १९९८ को घोषित हुआ। सतारूढ़ पार्टी भाजपा को कांग्रेस ने हरा दिया।
राजस्थान विधान सभा के निर्वाचित सदस्यों की सूची
१९७६ यूईएफए कप फाइनल
१९७६ यूईएफए कप फाइनल एक फुटबॉल मैच था जो इंग्लैंड के लिवरपूल और बेल्जियम के क्लब ब्रुग के बीच दो चरण मे खेला गया था। लिवरपूल समग्र पर 4-3 की जीत के बाद कप जीता। और लिवरपूल बहुत ही सुंदर खेल का प्रदर्शन किया है।
पद्म श्री पुरस्कार (२०००–२००९)
पद्म श्री पुरस्कार, भारत का चौथा सबसे बड़ा नागरीक सम्मान है। सन् २००० से २००९ तक विजेताओं की सूची निम्न है:
संजय काक
संजय काक (जन्म 1958) भारतीय वृत्तचित्र चलचित्र निर्माता हैं उनका कार्य मुख्यतः पर्यावरण सक्रियता और प्रतिरोध की राजनीति जैसे सामाजिक मुद्दों पर आधारित होता है। उन्होंने दिल्ली विश्वविद्यालय से अर्थशास्त्र और समाजशास्त्र में शिक्षा प्राप्त की एवं बाद में फ़िल्म निर्माण की आत्मशिक्षा प्राप्त की।